สวัสดีค่ะ หนูเคยไปส่องกล้องมาแล้วค่ะ กระเพาะอับเสบนิดเดียว แต่หนูแสบทัองไม่หายสักที เป็นมาตลอด ส่องกล้องแล้วไม่พบอะไร มีแค่อับเสบนิดหน่อย แสบท้องจนทนไม่ไหวได้ไปหาคลีนิคได้ฉีดยาได้ยามากินบรรเทาอาการ ถ้าหนูแสบทัองอีกมันจะเป็นอะไรไหมค่ะ หนูส่องกล้องแล้ว อัลตาซาว เอ็กซเรย์ตรวจเลือด ก็ปกติ แต่แสบทัองไม่หายบริเวณลิ้นปี่ แสบร้อนๆ หนูกลัวจะเป็นอะไร รบกวนตอบหนูหน่อย มันไม่หายสักที
สวัสดีครับ อาการกระเพาะอักเสบ เป็นอาการที่พบบ่อยที่เกิดจากปัจจัยเสี่ยงหลายอย่าง อาทิเช่น การรับประทานอาหารไม่ตรงเวลา รับประทานเปรี้ยวหรือเผ็ดจัด ดื่มน้ำอัดลมหรือสุรา และความเครียด เป็นต้นครับหากไปตรวจส่องกล้องดูกระเพาะ ร่วมกับอัลตราซาวด์ แล้วไม่พบความผิดปกติอื่น ณ ตอนนี้ ก็ขอแนะนำให้รับประทานอาหารอ่อนๆ และรับประทานให้ตรงเวลา ไม่ดื่มชา กาแฟ น้ำอัดลม และ สุรา และดื่มน้ำมากๆ พักผ่อนมากๆ และไม่ต้องเครียดครับ และควรรับประทานยาตามที่แพทย์สั่ง โดยทั่วไป อาการกระเพาะอักเสบจะอาการดีขึ้นใน 1 สัปดาห์ครับอย่างไรก็ดี หากอาการยังไม่ดีขึ้นจริงๆ ก็ควรพบแพทย์ เพื่อพิจารณาตรวจเพิ่มเติมอีกครั้งครับ